﻿— 214 — 



rius bracteae imo numerosiores (3 — 4) ad basin pedi- 

 celli solitarii colliguntur, superiores minores, ceterum 

 consimiles. — Peditelli sectionum trium priorum supra 

 norainatarum cum flore articulati sunt, articulatione 

 ad fructus maturitatem vel flore sterili manente facile 

 soluta: in hisce flos basi sua paullo attenuata vel sub- 

 pedicelliformi articulo insidens bracteolis duabus 

 fultus est, quae semper substantia bracteis teneriores 

 sunt, scariosae et facile deciduae vel omnino obsole- 

 tae, in speciebus hemispliaerii borealis saepissime mi- 

 nutae squamaeformês, vel, si longiores, saltern lineares 

 et parum conspicuae, in stirpibus Americae meridio- 

 nalis frequentius amplae et latae. In Grossulariis vero 

 pedicellus cum flore baud articulât us est, ita ut 

 fructus cum pedicello cadat, et bract eolae nulla e 



Antherarum structura etiam in diversis sectionibus 

 diversa. In omnibus filamentum basi inseritur, ubi an- 

 thera pro filamento recipiendo paullulum excavata est, 

 et connectivum dorsale angustum. Sed in permultis 

 loculi antherae toto dorso connati sunt, in paucis 

 praeter filamenti insertionem toti liberi. Parie tes 

 antherarum pro sectione mox firmi , ita ut anthera 

 etiam post pollinis emissionem firma et dura maneat, 

 mox teneri, ita ut anthera virginea exsiccata quasi 

 collabatur. Connectivum, ubi loculi toti connati, 

 apice mox inconspicuum , mox callo supra loculos non 

 prominente, sed distincte profundeque excavato termi- 

 natum , ita ut talis anthera primo aspectu quasi poro 

 terminali instructa appareat. 



Habemus igitur in inflorescentiae et antherae in- 

 dole auxilia commoda ad generis subdivisionem, quam 

 sequentibus proponimus. 



